CELEX: 62014TN0577
Language: el
Date: 2014-08-04 00:00:00
Title: Υπόθεση T-577/14: Αγωγή της 4ης Αυγούστου 2014 — Gascogne Sack Deutschland και Gascogne κατά Δικαστηρίου

6.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 351/19
            
         Αγωγή της 4ης Αυγούστου 2014 — Gascogne Sack Deutschland και Gascogne κατά Δικαστηρίου
   (Υπόθεση T-577/14)
   2014/C 351/24
   Γλώσσα διαδικασίας: η γαλλική
   
      Διάδικοι
   
   
      Ενάγουσες: Gascogne Sack Deutschland GmbH (Wieda, Γερμανία), και Gascogne (Saint-Paul-lès-Dax, Γαλλία) (εκπρόσωποι: F. Puel και E. Durand, δικηγόροι)
   
      Εναγόμενο: Δικαστήριο της Ευρωπαϊκής Ένωσης
   
      Αιτήματα των εναγουσών
   
   Οι ενάγουσες ζητούν από το Γενικό Δικαστήριο:
   
               —
            
            
               να διαπιστώσει την εξωσυμβατική ευθύνη της Ευρωπαϊκής Ένωσης όσον αφορά τη διαδικασία που ακολουθήθηκε ενώπιον του Γενικού Δικαστηρίου, το οποίο δεν τήρησε τις επιταγές σχετικά με την εύλογη διάρκεια της δίκης,
            
         Κατά συνέπεια,
   
               —
            
            
               να υποχρεώσει την Ευρωπαϊκή Ένωση να καταβάλει προσήκουσα και πλήρη αποζημίωση και χρηματική ικανοποίηση για την υλική ζημία και την ηθική βλάβη τις οποίες υπέστησαν οι ενάγουσες λόγω της παράνομης συμπεριφοράς της Ένωσης και οι οποίες αντιστοιχούν στα κατωτέρω ποσά, πλέον αντισταθμιστικών τόκων και τόκων υπερημερίας, υπολογιζόμενων βάσει του συντελεστή που εφαρμόζει η Ευρωπαϊκή Κεντρική Τράπεζα για τις κύριες πράξεις αναχρηματοδότησης, προσαυξημένο κατά δύο ποσοστιαίες μονάδες, τούτο δε από την ημερομηνία καταθέσεως του δικογράφου της αγωγής,
               
                           —
                        
                        
                           1 1 93  467 ευρώ για ζημίες που υπέστησαν οι ενάγουσες λόγω πρόσθετων νόμιμων τόκων που υποχρεώθηκαν να καταβάλουν πέραν εύλογης προθεσμίας επί του ονομαστικού ποσού της χρηματικής ποινής,
                        
                     
                           —
                        
                        
                           1 87  571 ευρώ για ζημίες που υπέστησαν οι ενάγουσες λόγω πρόσθετων ποσών που υποχρεώθηκαν να καταβάλουν πέραν εύλογης προθεσμίας σε σχέση με την παροχή τραπεζικής εγγυήσεως,
                        
                     
                           —
                        
                        
                           2 0 00  000 ευρώ για διαφυγόντα κέρδη και/ή ζημίες που υπέστησαν οι ενάγουσες εξαιτίας της «αβεβαιότητας», και
                        
                     
                           —
                        
                        
                           5 00  000 ως χρηματική ικανοποίηση λόγω ηθικής βλάβης,
                        
                     
         
               —
            
            
               επικουρικώς, αν κριθεί ότι το ύψος του ποσού της ζημίας που υπέστησαν οι ενάγουσες πρέπει να αποτελέσει αντικείμενο αξιολογήσεως, να διατάξει τη διενέργεια πραγματογνωμοσύνης, κατά τα οριζόμενα στα άρθρα 65, στοιχείο δ', 66, παράγραφος 1, και 70 του Κανονισμού Διαδικασίας του Γενικού Δικαστηρίου,
            
         
               —
            
            
               εν πάση περιπτώσει, να καταδικάσει την Ευρωπαϊκή Ένωση στα δικαστικά έξοδα της παρούσας διαδικασίας.
            
         
      Λόγοι ακυρώσεως και κύρια επιχειρήματα
   
   Προς στήριξη της αγωγής οι ενάγουσες προβάλλουν έναν μοναδικό λόγο αντλούμενο από παράβαση του άρθρου 47, δεύτερο εδάφιο, του Χάρτη των Θεμελιωδών Δικαιωμάτων της Ευρωπαϊκής Ένωσης, λόγω της υπερβολικής διάρκειας της διαδικασίας ενώπιον του Γενικού Δικαστηρίου και, ως εκ τούτου, από προσβολή του θεμελιώδους δικαιώματός τους να δικαστεί η υπόθεσή τους εντός εύλογης προθεσμίας.